|  |
| --- |
|  PROGRAM DIREKTNO OTVARANJE RADNIH MJESTA – JAVNI RAD |

**Podgorica, februar 2020. godine**

Naziv programa: „DIREKTNO OTVARANJE RADNIH MJESTA – javni rad“

**I USLOVI**

1. **Normativni i programsko – planski okvir**

Normativni osnov za realizaciju mjere direktno otvaranje radnih mjesta sadržan je uZakonu o posredovanju pri zapošljavanju i pravima za vrijeme nezaposlenosti (“Službeni list CG”, br. 24/19), kojim je u članu 38 utvrđeno da se mjere aktivne politike zapošljavanja, među kojima i *direktno otvaranje radnih mjesta,* sprovode kroz programe koje donosi Upravni odbor Zavoda za zapošljavanje, a realizuju se u skladu sa pravilima o dodjeli državne pomoći. Nadalje, odredbom člana 42 stav 1 Zakona propisano je da direktno otvaranje radnih mjesta podrazumijeva stvaranje privremenih netržišnih poslova od javnog interesa, kroz javni rad, radi pružanja mogućnosti posebno osjetljivim grupama nezaposlenih lica da očuvaju i unaprijede radne sposobnosti i povećaju zapošljivost*.*

Nacionalna strategija zapošljavanja i razvoja ljudskih resursa 2016-2020, kao osnovni dokument sprovođenja politike zapošljavanja, za prvi prioritet ima povećanje zaposlenosti, odnosno smanjenje stope nezaposlenosti koji se postiže efikasnijom primjenom mjera aktivne politike zapošljavanja (Prioriteta 1, Cilj 2 „Povećanje efikasnosti mjera aktivne politike zapošljavanja“).

Programsko planska dokumenta kojima se ostvaruju strateški prioriteti i ciljevi politike zapošljavanja i na osnovu kojih Zavod za zapošljavanje sprovodi mjere aktivne politike zapošljavanja su Akcioni plan zapošljavanja i razvoja ljudskih resursa i Program rada Zavoda. Akcionim planom zapošljavanja i razvoja ljudskih resursa za 2020 godinu i Programom rada Zavoda za 2020 godinu predviđena je realizacija *mjere direktno otvaranje radnih mjesta*.

Zakonom o budžetu za 2020. godinu obezbijeđena su sredstva za finansiranje mjera aktivne politike zapošljavanja, a time i direktnog otvaranja radnih mjesta, dok je navedenim programsko – planskim dokumentima predviđeno finansiranje ove mjere u iznosu od 760.000 €, od kojih 30.000 € za finansiranje programa javnog rada za pripadnike RE populacije.

1. **Razlozi koji su uslovili realizaciju mjere**

Nezaposlena lica bez školske spreme i sa završenom osnovnom školom, lica do 30 godina, starija od 50 godina, žene, pripadnici RE populacije i nezaposlena lica koja se nalaze u evidenciji nezaposlenih Zavoda duže od 12 mjeseci su u nepovoljnom položaju na tržištu rada u Crnoj Gori, što potvrđuje visoko učešće ovih lica u ukupnoj registrovanoj nezaposlenosti. U evidenciji nezaposlenih lica (stanje 31/12/ 2019. god) registrovano je 12.121 lica bez školske spreme i sa završenom osnovnom školom koja u ukupnoj nezaposlenosti učestvuju sa 32,2 %. Nadalje, u evidenciji Zavoda nalazi se 12.565 nezaposlenih lica starijih od 50 godina, a 8.655 do 30 godina. Učešće lica starijih od 50 godina u ukupnom broju nezaposlenih licaje 33,4 %, a do 30 godina 23,01 %.Dodatno, 61,3 %ukupnog brojanezaposlenih lica,su u evidenciji nezaposlenih Zavoda duže od 12 mjeseci. Od ukupnog broja nezaposlenih lica 58,4 % čine žene.

Više različitih okolnosti, a naročito neodgovarajuće ili nedovoljno obrazovanje, lične karakteristike, profesionalna interesovanja, nemotivisanost za aktivno traženje zaposlenja, dugoročna nezaposlenost i drugi razlozi su osnovni uzroci usporene dinamike zapošljavanja ovih lica zbog čega su ona u nepovoljnijem položaju na tržištu rada.

Kao onemogućavajući faktor prilagodljivosti ovih lica potrebama tržišta rada, identifikovan je nedostatak znanja i vještina potrebnih za zapošljavanje na otvorenom tržištu rada. Za povećanje zapošljivosti ovih kategorija nezaposlenih lica potrebni su posebni programski sadržaji koji im omogućavaju očuvanje i unapređenje radnih sposobnosti, kao i motivacije i odgovornosti za sopstveni profesionalni razvoj i zaposlenje. S toga proizilazi i potreba za sprovođenjem korektivnih aktivnosti kroz podsticajne programe kojima će se ublažiti navedeni negativni trendovi.

STEP analiza mjere

Socijalne okolnosti

* Relativno visoka stopa nezaposlenosti lica koja su zbog različitih okolnosti u riziku od socijalne isključenosti.
* Dugoročna nezaposlenost negativno utiče na integraciju nezaposlenih na tržištu rada, a time i na njihov socijalno ekonomski status.

Tehničke okolnosti

* Učesnicima programa se zapošljavanjem na privremenim netržišnim poslovima u trajanju do pet mjeseci, obezbjeđuje potrebna infrastruktura da, u realnom radnom okruženju, održavaju i unapređuju radne potencijale potrebne za uključivanje na otvorenom tržištu rada.

Ekonomske okolnosti

* Nedovoljna spremnost poslodavaca za preuzimanje odgovornosti za zapošljavanje lica bez zanimanja, starijih i dugoročno nezaposlenih lica negativno utiče na otvaranje novih radnih mjesta, a time i na društveno – ekonomski razvoj.

Političke okolnosti

* Program doprinosi stimulisanju zapošljavanja nezaposlenih lica koja su u nepovoljnom položaju na tržištu rada što je u skladu sa nacionalnim strateškim dokumentom i smjernicama EU.

## SWOT analiza mjere

|  |  |
| --- | --- |
|  **Jake strane** * Povećanje radnih i ličnih kompetencija posebno osjetljivih grupa nezaposlenih lica
* Zapošljavanje posebno osjetljivih grupa nezaposlenih lica
* Poboljšanje osposobljenosti za zapošljavanje na otvorenom tržištu domaće radne snage
* Aktivacija nezaposlenih lica koja koriste različita socijalna davanja
 |  **Slabosti** * Nedostatak kvalitetnih predloga programa javnog rada
* Nedovoljna spremnost nezaposlenih za uključivanje u program
* Nedostatak sredstava izvođača za nesmetano sprovođenje programa
 |
| **Mogućnosti** * Razvoj novih društveno korisnih usluga
* Jačanje lokalnih parnerstava
* Razvoj javno – privatnih partnerstava
* Podsticanje socijalnih inovacija
 | **Poteškoće** * Poštovanje budžetske godine
* Neadekvatna međupartnerska saradnja
* Spor prelazak novih usluga iz javnih radova u redovne usluge
 |

1. **Struktura mjere**

Struktura aktivne mjere obuhvatasve radnje, procese i dokumenta za razvoj i implementaciju aktivne mjere.

* 1. **Opšti cilj**

Opšti cilj mjere direktno otvaranje radnih mjesta je povećati efikasnost i pokrivenost aktivnih mjera tržišta rada sa naglaskom na prevenciju socijalne isključenosti posebno osjetljivih grupa nezaposlenih lica.

* 1. **Specifični cilj**

Specifični cilj mjere je doprinositi očuvanju i unapređenju radnih sposobnosti i povećanju zapošljivosti posebno osjetljivih grupa nezaposlenih lica iz evidencije Zavoda, kroz njihovo zapošljavanje na privremenim netržišnim poslovima od javnog interesa.

* 1. **Očekivani rezultati**

Očekivani rezultati mjere su zaposliti 420 nezaposlenih lica iz evidencije Zavoda, koja pripadaju ciljnoj grupi Programa „Direktno otvaranje radnih mjesta - javnirad“ na netržišnim poslovima, u trajanju od jednog do pet mjeseci, od kojih:

* 60 na poslovima pružanja podrške starim licima u stanju socijalne potrebe- Javni rad »Njega starih lica«,
* 165 na poslovima pružanja podrške licima sa invaliditetom u centrima, udruženjima i u kući – Javni rad »Personalni asistent« i
* 195 na drugim netržišnim poslovima od javnog interesa- drugi programi javnog rada.

Izvor verifikacije: zaključen individualni plan zapošljavanja, ugovor o radu, prijava na obavezno socijalno osiguranje i evidencija Zavoda za zapošljavanje Crne Gore.

* 1. **Programske aktivnosti**

**Aktivnost 1:** Pripremne aktivnosti

Po donošenju Programa „Direktno otvaranje radnih mjesta- javni rad“, od strane Upravnog odbora, Zavod će preduzeti aktivnosti izbora izvođača i učesnika programa javnog rada.

* 1. Izbor izvođača programa

Izbor izvođača programa javnog rada izvršiće se na osnovu javnog konkursa raspisanog od strane Zavoda.

Sastavni dio javnog konkursa je Uputstvo za podnošenje zahtjeva kojim su, između ostalog, opisani način podnošenja i ocjenjivanja zahtjeva za sprovođenje programa javnog rada i način informisanja podnosioca o ishodu zahtjeva.

Zavod može, u postupku izbora izvođača programa javnog rada, uz saglasnost sa podnosiocem zahtjeva za realizaciju programa izvršiti korekciju dužine trajanja i/ili broja učesnika programa javnog rada.

Odluku o izboru izvođača programa javnog rada donijeće Upravni odbor Zavoda na predlog direktora Zavoda.

Zavod i izabrani izvođači zaključiće ugovore kojima će se urediti međusobna prava, obaveze i odgovornosti u vezi sprovođenja programa javnog rada.

Prilikom donošenja i realizacije Odluke o izboru izvođača programa javnog rada uvažavaće se zabrane i ograničenja propisane odredbama Zakona o finansiranju političkih subjekata i izbornih kampanja (»Službeni list CG«, br. 3/20).

* 1. Izbor učesnika programa

Zavod realizuje aktivnosti pripreme posebno osjetljivih grupa nezaposlenih lica za uključivanje u programe javnog rada. Izvođači će izvršiti izbor učesnika programa javnog rada. Učesnici se biraju iz kategorije nezaposlenih lica pripremljenih za uključivanje u programe javnog rada, a saglasno zahtjevu izvođača. Izabrani učesnici se uključuju u programe na osnovu individualnih planova zapošljavanja zaključenih sa Zavodom.

Izvođač javnog rada je poslodavac koji izabrane učesnike zapošljava u programu javnog rada za vrijeme sprovođenja javnog rada. Međusobna prava, obaveze i odgovornosti izvođača i izabranih učesnika programa urediće se ugovorima o radu u najdužem trajanju od pet mjeseci.

Priručnikom o načinu realizacije programa javnog rada koji je sastavni dio ugovora o realizaciji javnog rada, između ostalog, opisan je postupak izbora učesnika programa.

**Aktivnost 2:** Sprovođenje programa javnog rada

Izvođači će sprovoditi programom javnog rada predviđene programske aktivnosti. U cilju postizanja očekivanih rezultata programa, izvođači će obezbijediti uslove za nesmetano sprovođenje programa i angažovati učesnike na obavljanju radnih zadataka opisanih programom.

Obavljanjem radnih zadataka u realnom radnom okruženju učesnici će sticati primjenljiva znanja, održavati i unapređivati radne vještine, čime se povećava njihova zapošljivost na otvorenom tržištu rada.

Istovremeno, pružanjem podrške i pomoći licima sa invaliditetom i starim licima u stanju socijalne potrebe učesnici doprinose unapređenju kvaliteta života korisnika ovih programa javnog rada. Angažovanjem na netržišnim društveno korisnim poslovima humanitarnih, edukativnih, socijalnih, ekoloških, kumanalnih i drugih sadržaja učesnici doprinose kako, ličnom i profesionalnom razvoju, tako i razvoju lokalne zajednice i društva u cjelini.

Priručnikom o načinu sprovođenja programa javnog rada koji je sastavni dio ugovora o sprovođenju javnog rada, između ostalog je opisan način sprovođenja programskih aktivnosti izvođača i programskih partnera, ukoliko se rad realizuje u saradnji sa partnerima.

**Aktivnost 3:** Monitoring programa

Ova aktivnost podrazumijeva kontinuirano praćenje procesa sprovođenja programa i izvještavanje o realizovanim aktivnostima, stanju i napretku programa, od strane izvođača programa i Zavoda.

Monitoring programa će se sprovoditi kako, neposrednim uvidom, tako i praćenjem izvršenja obaveza ugovornih strana u vezi realizacije programa javnog rada.

Monitoringom programa obezbijediće se uslovi za blagovremeno preduzimanje korektivnih radnji, ukoliko tokom sprovođenja programa nastupe okolnosti usled kojih je potrebno izvršiti izmjene određenih programskih aktivnosti, a sve u cilju postizanja očekivanih rezultata programa.

Priručnikom o načinu realizacije programa javnog rada koji je sastavni dio ugovora o realizaciji javnog rada, između ostalog, opisan je način praćenja i izvještavanja o sprovedenim programskim aktivnostima, odnosno o napretku programa i o ostvarenim ciljevima i postignutim rezultatima programa, način prijavljivanja promjene, odlučivanja o zahtjevanim izmjenama i način sprovođenja korektivnih programskih aktivnosti.

**Aktivnost 4:** Promocija programa

Promocija programa će se sprovoditi kontinuirano, od prvog mjeseca realizacije programa, a u cilju što veće informisanosti ciljne javnosti. Ovu programsku aktivnost sprovodiće Zavod u saradnji sa izvođačima i učesnicima programa.

**Aktivnost 5:** Evaluacija učinka programa

Rezultati monitoringa programa predstavljaju polaznu osnovu za ocjenu učinka programa.

Nakon sprovođenja programa sumiraće se postignuti rezultati programa, uporediti sa očekivanim, analizirati eventualne prepreke za uspješnu realizaciju programa i izvesti zaključci. Na ovaj način će se dobiti jasnija slika o učinku programa za ciljnu grupu i korisnike programa i njegovim nedostacima.

Ovu programsku aktivnost sprovodiće Zavod u saradnji sa izvođačima programa.

* 1. **Lokacija i vrijeme realizacije programa sa terminskim planom programskih aktivnosti**

Program će se sprovoditi na teritoriji Glavnog grada, Prijestonice, i svih opština, odnosno lokalnih samouprava u Crnoj Gori, u trajanju od šestmjeseci.

Terminski plan programskih aktivnosti

|  |  |  |  |  |  |  |
| --- | --- | --- | --- | --- | --- | --- |
| **Aktivnosti** | **Mjesec I** | **Mjesec II** | **Mjesec III** | **Mjesec IV** | **Mjesec V** | **Mjesec VI** |
| Pripremne aktivnosti |  |  |  |  |  |  |
| Sprovođenje programa  |  |  |  |  |  |  |
| Monitoring programa |  |  |  |  |  |  |
| Promocija programa |  |  |  |  |  |  |
| Evaluacija programa |  |  |  |  |  |  |

* 1. **Izvođač programa**

Da bi se smatrao opravdanim za realizaciju programa javnog rada, podnosilac zahtjeva mora da:

* je pravno ili fizičko lice koje u okviru svojih konstitutivnih akata ima jasno definisanu djelatnost koja ga preporučuje za realizaciju programa humanitarnih, edukativnih, socijalnih, ekoloških, komunalnih, infrastrukturnih sadržaja, očuvanja kulturnih i istorijskih spomenika i drugih sadržaja u oblastima od javnog interesa.

Izvor verifikacije: rješenje o upisu u registar nadležnog organa i/ili konstitutivna akta.

* je upoznat da je javni rad društveno koristan rad koji ne uključuje njegov redovan rad i ne može da ima za svrhu stvaranje profita.

Izvor verifikacije: izjava podnosioca zahtjeva.

* obezbijedi kadrovske, finansijske, prostorne i tehničke uslove za sprovođenje javnog rada za koji je pripremio program.

Izvor verifikacije: izjava podnosioca zahtjeva.

* je referentan i kredibilan za sprovođenje javnog rada cijeneći na osnovu ostvarene saradnje sa Zavodom, na ovom planu.

Izvor verifikacije: mišljenje Zavoda.

* je programski partner/i referentan i kredibilan za sprovođenje javnog rada cijeneći na osnovu ostvarene saradnje sa Zavodom, na ovom planu.

Izvor verifikacije: mišljenje Zavoda.

* nije u stečajnom postupku, postupku likvidacije, nije prestao obavljati djelatnost i da mu žiro račun nije blokiran.

Izvor verifikacije: izjava podnosioca zahtjeva.

* ima izmirene obaveze po osnovu poreza i doprinosa na lična primanja, zaključno sa 30.09.2019. godine.

Izvor verifikacije: uvjerenja Poreske uprave da je izmirio obaveze po osnovu poreza i doprinosa na lična primanja, zaključno sa 30.09.2019. godine.

* je direktno odgovoran za pripremu, sprovođenje i upravljanje programom javnog rada, a ne da djeluje kao posrednik.

Izvor verifikacije: izjava podnosioca zahtjeva.

* sa nezaposlenim licima, uključenim u sprovođenju programa javnog rada, zaključi ugovore o radu, u trajanju koje ne može biti kraće od vremena trajanja javnog rada.

Izvor verifikacije: izjava podnosioca zahtjeva.

* je upoznat da se sredstva dodijeljena za sprovođenje javnog rada mogu koristiti samo za finansiranje predloženih programskih aktivnosti.

Izvor verifikacije: izjava podnosioca zahtjeva.

* obezbijedi programskog partnera/e ukoliko sa predloženim programom javnog rada predviđa aktivnosti koje izlaze iz okvira njegove djelatnosti.

Izvor verifikacije: izjava podnosioca zahtjeva i rješenje o upisu u registar nadležnog organa i/ili konstitutivna akta programskog partnera.

* je upoznat da ukoliko pripremljeni program javnog rada planira realizovati u saradnji sa programskim partnerom/ima isti mora/ju biti upoznati sa programom i biti odgovorni za realizaciju svojih obaveza utvrđenih programom.

Izvor verifikacije:izjava programskog/ih partnera.

* predloženim programom javnog rada obuhvati aktivnosti usmjerene na pružanje podrške licima sa invaliditetom i/ili starim licima u stanju socijalne potrebe i/ili aktivnosti na planu zaštite životne sredine i/ili održavanja i obnavljanja javne infrastrukture i/ili obrazovanja i/ili očuvanja kulturnih i istorijskih spomenika i/ili drugih programskih aktivnosti od javnog interesa.

Izvor verifikacije:zahtjev za realizaciju javnog rada.

* predloženim programom javnog rada obuhvati aktivnosti koje će se sprovoditi, na teritoriji jedne ili više lokalnih samouprava u Crnoj Gori, u trajanju koje ne može biti kraće od jednog niti duže od pet mjeseci;

Izvor verifikacije:zahtjev za realizaciju javnog rada.

**II CILJNE GRUPE**

1. Direktna ciljna grupa – učesnici javnog rada

Direktnu ciljnu grupu obuhvaćenu ovim Programom čine nezaposlena lica iz evidencije Zavoda koja su:

* bez školske spreme ili sa završenom osnovnom školom;
* do 30 godina;
* starija od 50 godina;
* ženskog pola;
* u evidenciji nazaposlenih duže od 12 mjeseci i
* pripadnici RE populacije.

Ove grupe nezaposlenih lica su zbog različitih razloga i okolnosti na tržištu rada u riziku od socijalne isključenosti.

1. Indirektna ciljna grupa - korisnici programa

Indirektnu ciljnu grupu čine:

* stara lica u stanju socijalne potrebe, lica sa invaliditetom i druga lica koja koriste programe;
* lokalna samouprava – doprinos realizaciji lokalnih društveno korisnih programa zapošljavanja;
* društvo u cjelini –doprinos realizaciji društveno korisnih programa.

**III KRITERIJUMI**

1. **Kriterijumi izbora izvođača programa**

Zahtjeve za realizaciju programa javnog rada ocjenjivaće Komisija za utvrđivanje predloga za izbor izvođača programa primjenom slijedećih kriterijuma izbora:

1. Značaj programa
2. Iskustva podnosioca zahtjeva
3. Kapaciteti podnosioca zahtjeva
4. Metodologija predloga programa
5. Relevantnost predloga programa i
6. Konkurentnost i razvijenost opštine sprovođenja programa

Značaj programa

Ovaj kriterijum odnosi se na usklađenost predloženog programa sa potrebama nezaposlenih lica koja pripadaju direktnoj ciljnoj grupi Programa. Po ovom kriterijumu zahtjevi se ocjenjuju na osnovu potreba za realizacijom predloženog programa u opštini sprovođenja. Broj bodova koji se može ostvariti po osnovu ovog kriterijumu je 1 ili 2 boda. Ukoliko rezultat ostvaren po ovom kriterijumu bude 1 bod, zahtjev se neće dalje ocjenjivati.

Iskustva podnosioca zahtjeva

Ovaj kriterijum odnosi se na iskustva podnosioca zahtjeva i partnera u vezi sa upravljanjem programom/ima, odnosno na to da li podnosilac zahtjeva i partner/i posjeduju dovoljno iskustva za upravljanje programom. Minimalan broj bodova koji se može ostvariti primjenom ovog kriterijuma je 1, a maksimalan 5 bodova.

Kapaciteti podnosioca zahtjeva

Ovaj kriterijum odnosi se na kapacitete, odnosno resurse podnosioca zahtjeva i partnera potrebne za realizaciju programskih aktivnosti, odnosno na mogućnost ostvarivanja predloženih programskih aktivnosti angažovanjem raspoloživih resursa. Minimalan broj bodova koji se može ostvariti primjenom ovog kriterijuma je 1, a maksimalan 5 bodova.

Metodologija predloga programa

Ovaj kriterijum odnosi se na to da li su predložene programske aktivnosti odgovarajuće, izvodljive i direktno vezane sa ciljevima i očekivanim rezultatima predloženog programa. Minimalan broj bodova koji se može ostvariti primjenom ovog kriterijuma je 1, a maksimalan 5 bodova.

Relevantnost predloga programa

Ovaj kriterijum odnosi se na značaj predloženih programskih aktivnosti za ciljnu grupu i korisnike programa, odnosno na usaglašenost programskih aktivnosti sa potrebama učesnika i korisnika programa. Minimalan broj bodova koji se može ostvariti primjenom ovog kriterijuma je 1, a maksimalan 5 bodova.

Konkurentnost i razvijenost opštine sprovođenja programa

Zahtjevima kojima se predviđa realizacija programa u opštinama: Berane, Andrijevica, Petnjica, Rožaje, Plav, Gusinje, Bijelo Polje, Mojkovac, Kolašin, Nikšić, Šavnik, Plužine, Žabljak, Pljevlja, Cetinje, Danilovgrad i Ulcinj, dodjeljivaće se 2 boda. U ovim opštinama, shodno Pravilniku o utvrđivanju liste stepena razvijenosti jedinica lokalne samouprave (»Sl. list Crne Gore« br. 77/2019) indeks razvijenosti je ispod 100.

Maksimalan broj bodova koji se može ostvariti po osnovu svih kriterijuma izbora je 24.

Uputstvom za podnošenje zahtjeva za realizaciju programa javnog rada koje je sastavni dio konkursa za izbor izvođača javnog rada detaljnije je opisan način primjene kriterijuma za izbor izvođača javnog rada.

1. **Kriterijumi izbora učesnika programa**

Izbor učesnika programa izvršiće izvođači programa iz kategorije nezaposlenih lica koja pripadaju ciljnoj grupi Programa i koja su pripremljena za učešće u programima javnog rada, a saglasno zahtjevu izvođača za realizaciju javnog rada.

**IV OBIM SREDSTAVA ZA SPROVOĐENJE MJERE**

Raspoloživa sredstva za finansiranje programa javnog rada iznose 760.000 €, uključujući i 30.000 € raspoloživih za finansiranje programa javnog rada koji će se realizovati za nezaposlena lica RE populacije.

Ovim sredstvima planira se realizacija programa za 420 nezaposlenih lica iz ciljne grupe programa uključujući i 20 lica RE populacije, od kojih 109.200,00 € za zapošljavanje 60 lica na privremenim netržišnim poslovima pružanja podrške starim licima u stanju socijalne potrebe - Javni rad »Njega starih lica«, 300.280,00 € za zapošljavanje 165 lica na poslovima pružanja podrške licima sa invaliditetom u centrima, udruženjima i u kući – Javni rad »Personalni asistent«, kao i 350.520,00 € za zapošljavanje 195 lica na drugim privremenim netržišnim poslovima od javnog interesa, u trajanju od jednog do pet mjeseci.

Zavod zadržava pravo da u postupku izbora izvođača, u slučaju nedovoljnog broja zahtjeva koji ispunjavaju uslove za realizaciju nekog programa, preusmjeri raspoloživa sredstava iz tog u drugi/e programe od javnog interesa. Prednost kod preusmjeravanja imaće program sa većim brojem podnijetih zahtjeva za realizaciju javnog rada.

Učešće Zavoda u finansiranju troškova realizacije programa javnog rada na mjesečnom nivou iznosi 363,97 €, po učesniku programa, što je na nivou ukupnog troška minimalne zarade utvrđene Odlukom Vlade Crne Gore br. br 07-2041 od 23.05.2019.godine (“Službeni list CG”, br.33/19).